Kindralleitnant-insener
Kindralleitnant-insener (vene keeles генерал-лейтенант-инженер) oli NSV Liidu relvajõududes aastatel 1971–1984 kehtinud sõjaväeline auaste kõigi väeliikide tehnilise teenistuse juhtivkoosseisule, mille analoog Venemaa Föderatsiooni relvajõududes on kindralleitnant. Kindralleitnant-insenerist kõrgem auaste oli kindralpolkovnik-insener. Kindralleitnant-insenerist madalam auaste oli kindralmajor-insener. Kindralleitnant-inseneri auastme eelkäija oli insenertehnilise teenistuse kindralleitnant. Kui viimane kaotati, anti kõigile auastme kaotamise hetkel elus olnud aukraadi omanikele kindralleitnant-inseneri auaste. Nõukogude armees vastas kindralleitnant-insenerile kindralleitnandi auaste. 1984. aastal kindralleitnant-inseneri auaste kaotati. Kõigile auastme kaotamise hetkel elus olnud aukraadi omanikele anti kas kindralleitnandi või lennuväe kindralleitnandi auaste.